tomron87/hebrew-wikipedia-sentences-corpus huggingface dataset:
אדד-ניררי השני, מלך אשור (מלך בשנים 891 - 911 לפנה"ס)
87 סילביה (מאנגלית: 87 Sylvia) הוא האסטרואיד ה-8 בגודלו בחגורת האסטרואידים.
87 סילביה הוא גוף האב של משפחת סילביה וחבר בקבוצת סייבל הממוקמת בסמוך לגבול החיצוני של החגורה (ראה ערך: קבוצות מינוריות).
87 סילביה התגלה על ידי נ.
פוגסון ב-16 במאי 1866, 2 בעת שהייתו במדראס (צ'נאי), שבהודו.
המספר 87 בראשית שמו מציין כי הוא האסטרואיד ה-87 שהתגלה.
פוגסון הסביר כי קרא לאסטרואיד בשמה של ריאה סילביה, דמות מהמיתולוגיה הרומאית, אמם של רמוס ורומולוס מייסדי רומא.
כ-150 שנה מאוחר יותר, כאשר התגלו סביב 87 סילביה שני ירחים קטנים, הם כונו רמוס ורומולוס.
מרחקו הממוצע של 87 סילביה מהשמש הוא כ-522 מיליון ק"מ (3.49 יחידות אסטרונומיות), מרחק המניח אותו מעבר לקצה החיצוני של חגורת האסטרואידים ובתוך קבוצה המכונה קבוצת סייבל.
עם זאת, האקצנטריות של מסלולו (0.08) גורמת לו להתקרב עד כדי 480 מיליון ק"מ מהשמש (כלומר נקודת הפריהליון שלו היא 3.21 יחידות אסטרונומיות), בתוך האזור המוגדר של חגורת האסטרואידים.
במסלול זה הוא 87 סילביה משלים הקפה אחת סביב השמש פעם ב-6.5 שנים.
צורתו של 87 סילביה היא מאורכת כשל תפוח אדמה: אורך הצירים הוא כ-385 ק"מ על 265 ק"מ על 230 ק"מ, כלומר יחס של 1.67 בין הציר הארוך לציר הקצר, ו-1.15 בין הציר הבינוני לציר הקצר.
87 סילביה הוא בעל צבע כהה מאוד, בדומה לאסטרואידים אחרים שסוגם הספקטרלי הוא מסוג X, אבל ההרכב שלו איננו ידוע בוודאות.
גילוי ירחיו ומדידת מרחקם מסילביה וזמן ההקפה שלהם, אפשרה מדידה מדויקת של מסתו וצפיפותו על ידי שימוש בחוק השלישי של קפלר.
צפיפותו נמצאה נמוכה מאוד (1.2 גרם לסמ"ק שהם 1.2 פעמים צפיפות המים), מה שמעיד כי האסטרואיד הוא נקבובי מאוד - 25% עד 60% מהנפח שלו עשוי להיות חלל ריק.
בהינתן צפיפות נמוכה זו ייתכן וסילביה הוא בעל מבנה של "ערמת חצץ" (Rubble Pile) כלומר אסופת אבנים הדבוקות זו לזו בעזרת כוח כבידה חלש ולא יותר.
זמן הסיבוב העצמי של 87 סילביה סביב צירו הוא 5.18 שעות, כאשר ציר הסיבוב הוא הציר הקצר של צורתו המאורכת.
ל-87 סילביה יש שני ירחים המקיפים אותו, רומולוס ורמוס, שנקראו על שם ילדיה של סילביה המיתולוגית.
רומולוס התגלה לראשונה ב-18 בפברואר 2001, מטלסקופ קק 2 שבהוואי, על ידי מייקל בראון וז'אן לוק מרגו.
רמוס התגלה כעבור שלוש שנים מאוחר יותר, ב-9 באוגוסט 2004, על ידי צוות שהוביל פרנק מרצ'יס מאוניברסיטת ברקלי.
הירחים התגלו בתמונות ברזולוציה גבוהה שאפשרה לזהות את אורם הקלוש יחסית בסמוך לאור הבהיר של האסטרואיד עצמו.
מסתם קטנה פי 10,000 לערך ממסתו של האסטרואיד אותו הם מקיפים.
88 (במנדרינית: 八佰, מילולית "שמונה מאות") הוא סרט דרמה מלחמה היסטורי סיני משנת 2020 בבימויו של גואן הו, ובכיכובם של הואנג ג'יג'ונג, אוהו או, ג'יאנג וו, ג'אנג יי, וואנג צ'יאניואן, דו צ'ון, וויז'ן ווי, לי צ'ן, יו האומינג, טאנג יישין וג'נג קאי.
הסרט עוסק בהגנת מחסן שיהאנג בשנת 1937 בשנחאי במהלך קרב שנגחאי בעיצומה של מלחמת סין-יפן השנייה.
בימיה הראשונים של מלחמת סין-יפן השנייה, ובקנה מידה גדול יותר במסגרת מלחמת העולם השנייה, פלש הצבא היפני הקיסרי לשנגחאי, במה שנודע כקרב שנגחאי.
לאחר שעיכב את היפנים במשך יותר משלושה חודשים וסבל מאבדות קשות, הצבא הסיני פנה לנסיגה מלאה.
סגן אלוף שיה ג'יניואן מגדוד 524 של חטיבה 88 של צבא המהפכה הלאומי, מוביל 452 קצינים צעירים וחיילים כדי להגן על מחסן שיהאנג נגד החטיבה הקיסרית היפנית השלישית המורכבת מאלפיים חיילים.
החיילים הסינים מתבצרים בעמדתם במשימת התאבדות אחרונה נגד היפנים בהוראת הגנרליסימו של סין הלאומית, צ'יאנג קאי-שק.
ההחלטה התקבלה כדי לספק מוראל לעם הסיני לאחר התבוסות בבייג'ינג ושנגחאי, וכדי לעזור לדרבן את תמיכת בעלות הברית, שנציגיהן היו עדים לאירועים.
גואן הו התכונן לסרט במשך 10 שנים.
זהו הסרט הסיני והאסייתי הראשון שצולם כולו במצלמות IMAX.￼￼ צוות ההפקה בנה סט אמיתי של 68 בניינים בשטח של בסוז'ו, מחוז ג'יאנגסו שבמזרח סין.
סכום ההשקעה של הסרט הוא עד 550 מיליון יואן (80 מיליון דולר).
הצילומים החלו ב-9 בספטמבר 2017 והושלמו ב-27 באפריל 2018.
שיר הנושא לסרט שכותרתו "זוכר" (במקור 苏州河 - נהר סוג'ואו), נכתב על ידי בוב אזרין, שרידהר סולנקי, צ'נג ג'אנג ואיזבל יו יין, על פי לחן של לונדונדרי אייר, ובוצע על ידי אנדראה בוצ'לי ונה יינג.
לשיר הנושא הייתה גרסה אנגלית ומנדרינית.
את שיר הנושא ליווה פסקול הסרט שכתב אנדרו קווצ'ינסקי.
הסרט היה אמור להיות מקרן בבכורה ב-15 ביוני 2019 במהלך משבצת הפתיחה היוקרתית של פסטיבל הסרטים הבינלאומי בשנגחאי, אך נדחק מהתחרות ל-5 ביולי עקב "התייעצות בין צוות ההפקה לגופים אחרים".
לפני כן, האגודה למחקר התרבות האדומה הסינית קיימה כנס אקדמי בנושא הפקת קולנוע בו המשתתפים השמיעו דעות על הסרט.
הנוכחים לא הסכימו עם אופן הצגת האירוע, ולאחר מכן הקרנת הסרט בפסטיבל שנחאי בוטלה.
ג'יה ג'אנגקה, יוצרת קולנוע בולטת, מתחה ביקורת על ההחלטה ואמרה בווייבו, ",[דברים] לא יכולים להיעשות כך כלפי עסקי הסרטים".
לאחר מכן הקרנת הסרט נדחתה שוב מ-5 ביולי 2019. בתחילת אוגוסט 2020, נודע שהסרט ייצא לאקרנים ב-21 באוגוסט 2020 בסין.
הגרסה הקולנועית קצרה ב-13 דקות מזו שתכננו להקרין בשנת 2019 בפסטיבל הסרטים בשנגחאי.
"8AM in Charlotte" הוא שיר של הראפר והזמר הקנדי דרייק.
הוא יצא לאור באמצעות OVO סאונד וריפבליק רקורדס כסינגל השני מתוך אלבום האולפן השמיני של דרייק, For All the Dogs, ב-5 באוקטובר 2023, יום לפני צאת האלבום.
דרייק כתב את השיר עם המפיקים קונדאקטור ויליאמס ומריו לוסיאנו והמפיק הנוסף ג'ייסון וול, לצד ל.
סאנטי, וניקול אסקרידג', עקב דגימה מתוך "A Faithful Spirit" שנכתב על ידי האחרון.
השיר הוא המשך לסדרת השירים של דרייק הנושאים שם ובו חותמת זמן ועיר.
השיר יצא לצד וידאו קליפ המתחיל בקטע ובו מככב בנו של דרייק, אדוניס, המתאר איך הוא יצר את עטיפת האלבום For All the Dogs.
הוא הסביר שהעז המצוירת על הכריכה מייצגת את אביו, רמז לראשי התיבות "Greatest of All Time" (GOAT).
בקליפ, דרייק מבצע את השיר לצד בנו והצוות שלו.
88 דקות הוא סרט מסוג מותחן אמריקאי משנת 2007, בבימויו של ג'ון אבנט, על פי תסריט מאת גארי סקוט תומפסון.
בסרט מככב אל פצ'ינו בתפקיד הראשי, לצד אלישה ויט, איימי ברנמאן, לילי סובייסקי, בן מקנזי ודבורה קארה אונגר.
הסרט עוקב אחר ג'ק גראם, פסיכולוג משפטי ומרצה באוניברסיטה, המקבל איום על חייו המודיע לו שנותרו לו 88 דקות לחיות, ומנסה לגלות מי עומד מאחורי האיום לפני שיהיה מאוחר מדי.
הסרט יצא לאקרנים ב-2 במרץ 2007, בישראל ובארצות הברית ב-18 באפריל 2008,והציג ביצועים נמוכים בקופות כאשר הכניס 32.6 מיליון דולר מול תקציב של 30 מיליון דולר.
ד"ר ג'ק גראם (אל פצ'ינו) הוא פסיכולוג משפטי ומרצה באוניברסיטת סיאטל, אשר עדותו בעבר סייעה בהרשעתו של הרוצח הסדרתי ג'ון פורסטר (ניל מקדונו), הנידון למוות.
ביום הוצאתו להורג של פורסטר, גראם מקבל שיחת טלפון אנונימית המודיעה לו שנותרו לו 88 דקות לחיות.
בעודו מנסה לגלות את מקור האיום, הוא מוצא עצמו במרוץ נגד הזמן, כשהוא נרדף על ידי כוחות לא ידועים, ומגלה שסובביו עלולים להיות מעורבים בקנוניה נגדו.
אל פצ'ינו – ד"ר ג'ק גראם, פסיכולוג משפטי ומרצה.
אלישה ויט – קים קאמפבל, סטודנטית ואסיסטנטית של גראם.
איימי ברנמאן – שלי בארנס, סוכנת FBI וחברתו לשעבר של גראם.
לילי סובייסקי – לורן דאגלס, סטודנטית של גראם.
בן מקנזי – מייק סטמפ, סטודנט של גראם.
דבורה קארה אונגר – קרול ג'ונסון, דיקאנית האוניברסיטה.
הסרט "88 דקות" קיבל ביקורות שליליות.
באתר Rotten Tomatoes הוא זכה לציון של 5% על סמך 115 ביקורות, עם הקונצנזוס: "סרט מתח צפוי ומשוחק בצורה מאכזבת, שאינו מצליח לרתק את הצופים." באתר Metacritic הסרט קיבל ציון ממוצע של 17 מתוך 100, המבוסס על 27 ביקורות, המעיד על "ביקורות שליליות באופן כללי".
באתר "עין הדג" נכתב: "אין מה לבזבז אנרגיה על הסרט הזה: הוא צפוי, משוחק רע, מלא חורים וסתמי." בעיתון "הארץ" תואר הסרט כ"סרט מתח סתמי שלא חורג מגבולות הז'אנר ובעיקר מעלה זכרונות מהניינטיז.
חבל שאל פצ'ינו לקח על עצמו את התפקיד הראשי.
אם חשקה נפשכם במתח מעט רפוי או בסיפור קצת סתמי, שנתפרו יחדיו בצורה מקצועית אך שגרתית, אני מאמין שהסרט הזה יספק לכם פתרון הולם"
89ביו בע"מ היא חברת תרופות אמריקאית-ישראלית.
החברה הוקמה בינואר 2018 על בסיס ידע שנרכש מחברת "טבע", ובמרכזו פיתוח תרופה המבוססת על החלבון FGF21, לטיפול במחלת הכבד השומני שאינה נובעת מצריכת אלכוהול (NASH).
באותה תקופה הייתה "טבע" שקועה במשבר חוב כבד, ולכן נאלצה לצמצם השקעות במחקר ופיתוח ולהתמקד בתחומי הליבה שלה.
תמורת המכירה קיבלה "טבע" 6 מיליון דולר, והתחייבות לשלם עד 135 מיליון דולר ותמלוגים, אם המוצר יזכה להצלחה מסחרית.
בהמשך פעילותה עוסקת החברה בפיתוח תרופה למחלות קרדיו-מטבוליות, המבוססת אף היא על החלבון FGF21. למנכ"ל 89ביו מונה רוהן פאלקר (Rohan Palekar), בעבר מנכ"ל חברת Avanir האמריקאית.
החברה הוקמה בישראל, ובהמשך עבר מטה החברה לסן פרנסיסקו אך מרכז הפיתוח שלה נשאר ברחובות.
עם אנשי המפתח שפרשו מ"טבע" לשם הקמת החברה נמנים פרופ' מייקל היידן (שהוא דירקטור בחברה), רם וייסבורד (שמונה לסמנכ"ל התפעול) ומיכל איילון (שמונתה לראש המו"פ).
באוקטובר 2018 השלימה החברה גיוס של 60 מיליון דולר.
בנובמבר 2019 הונפקו מניות החברה בבורסת נאסד"ק.
במסגרת ההנפקה גייסה החברה 84.8 מיליון דולר לפי שווי של 193 מיליון דולר אחרי הכסף.
בספטמבר 2025 הודיעה חברת התרופות השווייצרית רוש על הסכם לרכישת 89ביו תמורת 2.4 מיליארד דולר, עם אופציה להגדלת הסכום עד ל-3.5 מיליארד דולר בהתאם לעמידה באבני דרך רפואיות ומסחריות.
בעת חתימת הסכם זה הייתה התרופה למחלת כבד שומני שמפתחת החברה בשלב III של הניסויים הקליניים.
8 בינואר הוא היום השמיני בשנה בלוח הגרגוריאני.
עד לסיום השנה נשארו עוד 357 ימים (358 בשנה מעוברת).
1198 – אינוצנטיוס השלישי מוכתר כאפיפיור
1297 – מונקו זוכה בעצמאות
1455 – האפיפיור ניקולאוס החמישי מפרסם הוראה לאפונסו החמישי, מלך פורטוגל, לכבוש אדמות לא-נוצריות ולהקטין את האוכלוסייה הלא-נוצרית
1790 – ג'ורג' וושינגטון נשא את נאום מצב האומה הראשון לקונגרס בניו יורק, ובכך חנך מסורת פוליטית אמריקאית חדשה
1801 – הצאר פאבל הראשון מוציא צו המספח את כארתלי-קאחתי, היא גאורגיה, לאימפריה הרוסית
1806 – מושבת הכף עוברת מידי ההולנדים לבריטים
1815 – מלחמת 1812: האמריקאים מנצחים את הבריטים בקרב על ניו אורלינס
1816 – סופי ז'רמן נהיית לאישה הראשונה שזוכה בפרס מהאקדמיה הצרפתית למדעים, עבור עבודתה בתחום האלסטיות
1820 – שארג'ה הופכת למדינת חסות בריטית
1912 – ייסוד הקונגרס הלאומי האפריקני
1916 – מלחמת העולם הראשונה – מדינות ההסכמה נסוגות מגליפולי
1918 – וודרו וילסון מציג את ארבע עשרה הנקודות בפני הקונגרס
1926 – אבן סעוד הופך למלך חג'אז ומעניק לה את השם ערב הסעודית
הארדי רושם פטנט על הספקטרופוטומטר
1958 – בובי פישר בן ה-14 זוכה באליפות ארצות הברית בשחמט
1959 – שארל דה גול נשיא צרפת
1959 – פידל קסטרו משלים את ההשתלטות על קובה, עם כיבושה של סנטיאגו דה קובה
1973 – שיגור החללית לונה 21 במסגרת תוכנית לונה הסובייטית.
החללית נחתה על הירח והביאה את הרובר לונוחוד 2
1977 – שלושה פיצוצים במוסקבה בתוך 37 דקות, 7 הרוגים ועשרות פצועים.
את הפיצוצים ייחס הממשל לארגון ארמני
1979 – הבריחה מכלא רמלה: שמונה אסירים מסוכנים ברחו מכלא רמלה
2017 – פיגוע הדריסה בטיילת ארמון הנציב, שבו נרצחו 4 חיילי צה"ל
2019 – פתיחת קטעו הדרומי של כביש 77, ממחלף ישי עד למחלף תל קשיש, שבעזרתו ניתן להגיע מבאר שבע עד לגליל העליון ללא רמזורים
2020 – התרסקות טיסה 752 של יוקריין אינטרנשיונל איירליינס דקות אחדות לאחר המראתה מנמל התעופה הבין-לאומי האימאם חומייני בטהראן כתוצאה מפגיעת טיל קרקע-אוויר איראני, ששוגר בטעות
2023 – פלישתם ופינויים של תומכי נשיא ברזיל לשעבר ז'איר בולסונארו לבניין הקונגרס, הרשות השופטת וארמון פלנלטו בברזיליה, בדרישה להחזיר את בולסונארו לשלטון, כשבוע לאחר השבעתו של לואיז אינסיו דה סילבה
2025 – שריפות ענק התרחשו בלוס אנג'לס ושרפו 13,000 מבנים
2025 – 18 חמושים וחייל אחד נהרגו בהתקפה על ארמון הנשיאות בנג'מנה, בירת צ'אד
1529 – יוהאן פרידריך השני, דוכס סקסוניה (נפטר ב-1595)
1823 – אלפרד ראסל וולאס, ביולוג וחוקר טבע בריטי, מהוגי תורת האבולוציה וטובע המונח "דרוויניזם" (נפטר ב-1913)
1824 – וילקי קולינס, סופר בריטי, הנחשב לראשון סופרי המסתורין (נפטר ב-1889)
1830 – הנס פון בילו, מנצח, פסנתרן וירטואוז ומלחין גרמני מן התקופה הרומנטית (נפטר ב-1894)
1881 – אהרון קרון, מנהל בית הספר חביב בראשון לציון במשך 26 שנים (נפטר ב-1954)
1888 – יצחק טבנקין, מנהיג ציוני וחבר הכנסת מטעם מפ"ם ואחדות העבודה (נפטר ב-1971)
1894 – מקסימיליאן קולבה, קדוש נוצרי פולני (נרצח ב-1941)
1903 – איגור קורצ'טוב, פיזיקאי רוסי, אבי פצצת האטום הסובייטית (נפטר ב-1960)
1904 – קרל ברנדט, רופא נאצי שעמד בראש תוכנית T4 - אותנסיה (הוצא להורג ב-1948)
1912 – חוזה פרר, במאי קולנוע ושחקן יליד פוארטו ריקו (נפטר ב-1992)
1924 – רון מודי, שחקן קולנוע, טלוויזיה ותיאטרון יהודי-בריטי (נפטר ב-2015)
1928 – חיים קניבסקי, מנהיג רוחני בולט בציבור החרדי-ליטאי, פוסק הלכה ומחבר ספרים רבים במגוון מקצועות תורניים (נפטר ב-2022)
1932 – אברהם דרור, תת-אלוף בצה"ל, מפקד שייטת הצוללות ומפקד בסיס חיפה, בעל עיטור העוז
1937 – שירלי באסי, זמרת ולשית זוכת פרסים
1938 – דוד קמינסקי, כדורסלן ישראלי
1939 – חנה רוט, זמרת ושחקנית, בתיאטרון, בקולנוע ובטלוויזיה, בישראל ובאיטליה (נפטרה ב-2019)
1939 – צבי ורשביאק, עסקן ספורט בישראל ויושב ראש הוועד האולימפי בישראל מאז שנת 1997 ועד שנת 2013 (נפטר ב-2024)
1940 – רינה פלג, פסלת וקדרית ישראלית
1941 – גרהאם צ'אפמן, שחקן וקומיקאי בריטי, מחבורת מונטי פייתון (נפטר ב-1989)
1942 – ויאצ'סלב זודוב, קוסמונאוט סובייטי (נפטר ב-2024)
1942 – ג'וניצ'ירו קואיזומי, ראש ממשלת יפן
1945 – עירית שילה, שחקנית ומדבבת ישראלית
1946 – שלמה וקס, מנכ"ל איגוד תעשיות האלקטרוניקה והתוכנה, שכיהן כמנכ"ל משרד התקשורת וכקצין קשר ראשי בצה"ל
1960 – נולי עומר, שחקנית, קומיקאית וסטנדאפיסטית ישראלית
1962 – מיכאיל איגנאטייב, פוליטיקאי צ'ובאשי (נפטר ב-2020)
1962 – רפאל הרפז, דיפלומט בשירות החוץ הישראלי
1971 – אורי רווח, עיתונאי ואיש תקשורת ישראלי, חסיד חב"ד
1973 – דיקלה, זמרת ויוצרת ישראלית
1974 – יעל קרוון, שחקנית, רקדנית, מדבבת, זמרת ומנחת תוכניות ילדים ישראלית
1977 – ערן זינגר, עיתונאי וכתב רדיו ישראלי
1978 – עידו קוז'יקרו, כדורסלן ישראלי
1978 – בוריס אברוך, שחמטאי ישראלי
1984 – קים ג'ונג-און, רודן קוריאה הצפונית משנת 2011
1986 – דויד סילבה, כדורגלן ספרדי
1987 – אורי פסו, כדורגלן ישראלי
1989 – אוראל דגני, כדורגלן ישראלי
1992 – אמרי גניאל, שחיין ישראלי
2000 – נואה סיירוס, שחקנית וזמרת, אחותה הצעירה של הזמרת מיילי סיירוס
1198 – האפיפיור סלסטינוס השלישי (נולד ב-1106)
1337 – ג'וטו די בונדונה צייר וארכיטקט איטלקי (נולד ב-1267)
1538 – ביאטריש מפורטוגל, דוכסית סבויה (נולדה ב-1504)
1598 – יוהאן גאורג, הנסיך הבוחר מברנדנבורג (נולד ב-1525)
1642 – גלילאו גליליי, פיזיקאי וממציא (נולד ב-1564)
1825 – איליי ויטני, ממציא ותעשיין אמריקאי (נולד ב-1765)
1891 – פרדריק פאסיוס, מנצח ומלחין גרמני שחי ופעל בעיקר בפינלנד, מלחין ההמנונים של פינלנד ואסטוניה (נולד ב-1809)
1941 – רוברט באדן פאוול, מייסד תנועת הצופים העולמית (נולד ב-1857)
1997 – מלווין קלווין, כימאי אמריקאי, חתן פרס נובל לכימיה (נולד ב-1911)
2005 – אמיתי נאמן, מלחין, פזמונאי ומעבד מוזיקלי ישראלי (נולד ב-1926)
2013 – צבי יעבץ, היסטוריון ישראלי וחתן פרס ישראל (נולד ב-1925)
2020 – באק הנרי, במאי, תסריטאי ושחקן קולנוע אמריקאי-יהודי (נולד ב-1930)
2025 – טוביה שפירא, אלוף-משנה בצה"ל, ממקימי וממפקדי חטיבת הצנחנים (נולד ב-1931)
איי מריאנה הצפוניים: יום חבר העמים הבריטי
7 בינואר – 9 בינואר
8 בפברואר הוא היום ה-39 בשנה, בשבוע ה-6 בלוח הגרגוריאני.
עד לסיום השנה, נשארו עוד 326 ימים (327 בשנה מעוברת).
1575 – בליידן מוקמת האוניברסיטה הראשונה בהולנד
1587 – מרי מלכת הסקוטים מוצאת להורג
1725 – יקטרינה הראשונה מוכתרת כקיסרית רוסיה
1904 – פורצת מלחמת רוסיה–יפן
1914 – סרט האנימציה הראשון בתודעה הציבורית, "גרטי הדינוזאור", יוצא לאקרנים
1915 – סרט הקולנוע מעורר המחלוקת "הולדתה של אומה" יוצא לאקרנים
1924 – בארצות הברית מתבצעת ההוצאה להורג הראשונה באמצעות תא גזים
1937 – כוחותיו של הגנרל פרנקו משתלטים על מאלגה
1940 – ניתנת הפקודה להקמת הגטו הראשון, גטו לודז' בפולין
1942 – משלוח ראשון של יהודים יוצא מסלוניקי לאושוויץ
1950 – במזרח גרמניה מוקם השטאזי
1956 – אוטובוס הרוטמאסטר הלונדוני מוצג לראשונה
1960 – נחנכת שדרת הכוכבים של הוליווד
1971 – מדד נאסדאק מתפרסם לראשונה
1971 – ממשלת ישראל דוחה את הצעתו של גונאר יארינג להסדר שלום עם מצרים תמורת פינוי סיני
1974 – הפיכה צבאית בוולטה עילית
1974 – נחיתת משימת סקיילאב 4, המשימה השלישית והאחרונה המאוישת אל תחנת החלל סקיילאב, לאחר שהות של 84 יום
1984 – שיגור החללית סויוז T-10 עם צוות לתחנת החלל סאליוט 7
1984 – סוכן הרשות למלחמה בסמים קיקי קמרנא נחטף בעיר גוואדלחרה.
אירוע המהווה נקודת ציון בולטת במלחמת הסמים במקסיקו בפרט ומלחמה בסמים בכלל
2002 – נפתחת אולימפיאדת החורף ה-19 בסולט לייק סיטי בארצות הברית
2003 – סדרת צבי הנינג'ה משודרת לראשונה בטלוויזיה
2005 – פסגת שארם א-שייח' המביאה לסיום האינתיפאדה השנייה
2010 – שיגור משימת מעבורת החלל אנדוור STS-130 לתחנת החלל הבין-לאומית והבאת הצומת טרנקוויליטי ואת יחידת הקופולה, יחידת תצפית המאפשרת לאנשי הצוות לצפות בזרוע הרובוטית של התחנה, וכן לצפות בכני העגינה של התחנה ובכדור הארץ
120 – וטיוס ואלנס, אסטרולוג הלניסטי (נפטר ב-175)
412 – פרוקלוס, פילוסוף ניאופלאטוני ומתמטיקאי (נפטר ב-485)
882 – מוחמד בן טוגג' אל-איחשיד, מייסד השושלת האיח'שידית מטעם בית עבאס בסוריה (נפטר ב-946)
1405 – קונסטנטינוס האחד עשר, קיסר האימפריה הביזנטית (נהרג ב-1453)
1700 – דניאל ברנולי, מתמטיקאי הולנדי (נפטר ב-1782)
1820 – ויליאם שרמן, גנרל אמריקני, מהמפקדים הבולטים של צבא ארצות הברית (צבא הצפון) במלחמת האזרחים האמריקנית (נפטר ב-1891)
1828 – ז'ול ורן, סופר צרפתי, הנחשב לאחד מחלוצי סוגת המדע הבדיוני (נפטר ב-1905)
1834 – דמיטרי מנדלייב, כימאי רוסי, ממציא הטבלה המחזורית (נפטר ב-1907)
1876 – פאולה מודרזון-בקר, ציירת אקספרסיוניסטית גרמנייה (נפטרה ב-1907)
1880 – פרנץ מארק, צייר גרמני, ממייסדי הפרש הכחול (נפטר ב-1916)
1889 – זיגפריד קרקאואר, סופר, עיתונאי וסוציולוג ממוצא גרמני (נפטר ב-1966)
1906 – צ'סטר קרלסון, ממציא אמריקאי שהמציא את מכונת הצילום (נפטר ב-1968)
1922 – יורי אברבך, שחמטאי סובייטי בדרגת רב-אמן, שופט וסופר שחמט (נפטר ב-2022)
1923 – אברהם נוחם, צייר ופסל ישראלי
1926 – שמואל ללקין, מבכירי עסקני הספורט בישראל, מנכ"ל ההתאחדות לספורט בישראל בשנים 1962–1995 (נפטר ב-2020)
1926 – משה שטרנבוך, ראב"ד העדה החרדית בירושלים ופוסק הלכה
1932 – ג'ון ויליאמס, מלחין סרטים אמריקאי
1933 – אברהם נח גרבוז, ראש כולל "הר אפרים", מחבר סדרת הספרים "מנחת אברהם" (נפטר ב-2024)
1941 – ניק נולטה, שחקן אמריקאי
1943 – יעקב פרנקל, כלכלן ישראלי, נגיד בנק ישראל, סגן יו"ר AIG ויו"ר ג'יי פי מורגן צ'ייס אינטרנשיונל
1946 – יוסי מימן, איש עסקים ומיליארדר ישראלי (נפטר ב-2021)
1950 – יואל לביא, ראש עיריית רמלה
1953 – מרי סטינבורגן, שחקנית קולנוע וטלוויזיה אמריקאית
1955 – ג'ון גרישם, סופר אמריקאי
1955 – דני נוימן, כדורגלן ופרשן כדורגל ישראלי
1958 – מרינה סילבה, פעילת איכות הסביבה ופוליטיקאית ברזילאית
1958 – איתי בנהר, מיקרוביולוג ישראלי
1960 – אלפרד גוזנבאואר, קנצלר אוסטריה ה-11
1960 – שגיא כהן, פרשן ספורט ישראלי
1965 – שולי מועלם-רפאלי, חברת הכנסת מטעם רשימת הבית היהודי
1966 – חריסטו סטויצ'קוב, כדורגלן בולגרי
1968 – גארי קולמן, שחקן אשר נודע בתפקידו כארנולד ג'קסון בקומדיית המצבים על טעם ועל ריח (נפטר ב-2010)
1970 – אלונזו מורנינג, סנטר קבוצת הכדורסל "מיאמי היט"
1972 – ביג שואו, מתאבק אמריקאי
1973 – אביתר בנאי, זמר ישראלי
1974 – יחזקאל לזרוב, שחקן ישראלי
1974 – סת גרין, שחקן קולנוע וטלוויזיה אמריקאית
1981 – הדר תדמור, שדרנית רדיו, תסריטאית ועיתונאית ישראלית (נפטרה ב-2022)
1985 – בריאן רנדל, שחקן כדורסל אמריקאי
1986 – אגם רודברג, שחקנית ודוגמנית ישראלית
1990 – קליי תומפסון, שחקן כדורסל אמריקאי
1991 – אראל גריים, מפיק מוזיקלי ותקליטן אמריקאי
1995 – יוזואה קימיך, כדורגלן גרמני
1996 – קנדי, כדורגלן ברזילאי
1997 – קתרין ניוטון, שחקנית קולנוע וטלוויזיה אמריקאית
1587 – מרי מלכת הסקוטים, מלכת סקוטלנד (הוצאה להורג) (נולדה ב-1542)
1921 – פיוטר קרופוטקין, התאורטיקן הראשי של האנרכו-סינדיקליזם (נולד ב-1842)
1957 – ג'ון פון נוימן, מתמטיקאי אמריקאי ממוצא יהודי-הונגרי (נולד ב-1903)
1981 – מרדכי עובדיהו, סופר עברי, עיתונאי, עורך פרסומים ומזכירו של חיים נחמן ביאליק (נולד ב-1909)
1986 – ישראל גלילי, ראש המפקדה הארצית של "ההגנה" ושר בממשלת ישראל (נולד ב-1911)
1996 – ברונו הוסאר, נזיר דומיניקני ממוצא יהודי, המייסד של הכפר השיתופי היהודי-ערבי נוה שלום (נולד ב-1911)
1998 – הלדור לכסנס, סופר איסלנדי, זוכה פרס נובל לספרות (נולד ב-1902)
1999 – אייריס מרדוק, סופרת ופילוסופית אירית (נולדה ב-1919)
2011 – דורה ברגי, שחקנית טניס שולחן יהודיה-הונגריה ובריטית (נולדה ב-1915)
2019 – ג'ון טיילר בונר, פרופסור לביולוגיה באוניברסיטת פרינסטון (נולד ב-1920)
2019 – אלברט פיני, שחקן קולנוע ותיאטרון בריטי (נולד ב-1936)
2020 – יהודה גבאי, אתלט ועיתונאי ספורט ישראלי (נולד ב-1926)
2021 – שלמה הלל, חבר הכנסת מטעם מפא"י (וגלגוליה המערך והעבודה), יושב ראש הכנסת האחת עשרה ושר הפנים והמשטרה בממשלת ישראל (נולד ב-1923)
2021 – סיריל מנגו, היסטוריון וחוקר תולדות האמנות בריטי יליד איסטנבול (נולד ב-1928)
2021 – ז'אן-קלוד קרייר, תסריטאי, סופר ושחקן ומי שכיהן כנשיא Fémis, בית הספר הצרפתי לקולנוע (נולד ב-1931)
2022 – לוק מונטנייה, וירולוג צרפתי, חוקר במכון פסטר, חתן פרס נובל לפיזיולוגיה או לרפואה (נולד ב-1932)
2023 – ברט בכרך, פסנתרן ומלחין יהודי אמריקאי ממוצא גרמני (נולד ב-1928)
2025 – רולנד וינסטון, דמות מובילה בתחום האופטיקה ויישומיה על אנרגיה סולארית (נולד ב-1936)
2026 – דייוויד פדרמן, איש עסקים ישראלי ואחד מבעלי קבוצת הכדורסל מכבי תל אביב (נולד ב-1944)
2026 – אלי אלאלוף, חתן פרס ישראל על מפעל חיים וחבר כנסת מטעם מפלגת כולנו (נולד ב-1945)
7 בפברואר – 9 בפברואר
8 ביוני הוא היום ה-159 בשנה בלוח הגרגוריאני (160 בשנה מעוברת).
עד לסיום השנה נשארו עוד 206 ימים.
452 – אטילה ההוני פולש לאיטליה
793 – הפשיטה המתועדת הראשונה של ויקינגים, על מנזר באי האנגלי לינדספרן, מתחילה את עידן התפשטות הוויקינגים באירופה
1783 – הר הגעש לאקי באיסלנד מתפרץ.
9,000 איש נהרגים ולאחר ההתפרצות מתפשט רעב במשך 7 שנים
1887 – הרמן הולרית' רושם פטנט על מכונת החישוב מבוססת כרטיסים מנוקבים
1940 – מלחמת העולם השנייה: גרמניה משלימה את כיבוש נורווגיה
1941 – מלחמת העולם השנייה: הממלכה המאוחדת פולשת לסוריה וללבנון.
1941 – הוקם ועד חקירה ממשלתי לחקירת הפרהוד – פרעות שנערכו ביהודי בגדאד בחג השבועות תש"א, 1–2 ביוני 1941
1942 – מלחמת העולם השנייה: הגרמנים כובשים את טוברוק
1953 – פלינט-ווסטר: 115 הרוגים בסופת טורנדו אשר מכה בעיר פלינט שבמישיגן.
זהו הטורנדו האחרון שגבה יותר מ-100 קורבנות
1967 – מלחמת ששת הימים: מטוסי חיל האוויר הישראלי מפציצים ספינת ביון של חיל הים האמריקאי במה שנודע כתקרית ליברטי
1967 – מלחמת ששת הימים: צה"ל משתלט על שארם א-שייח' ועל קנטרה; המטכ"ל המצרי מוציא פקודת נסיגה כללית
1978 – מבצע שלכת: כח צנחנים וכח שייטת 13 מובלים בספינות טילים פשטו על בסיס המחבלים דהר אל בורג מדרום לצידון, גרמו ל-8 הרוגים והרסו מספר בתים.
מכוח הצנחנים נפלו שני חללים
2004 – התרחש מעבר נוגה על פני השמש
2015 – במהלך משפט זיבוטפסקי נגד קלינטון, פסל בית המשפט העליון האמריקאי את תקנת הקונגרס הדורשת להכיר באזרחים שנולדו בירושלים ככאלה שנולדו בישראל
2016 – בפיגוע הירי במתחם שרונה נרצחו ארבעה ישראלים ו-15 נפצעו
2024 – מבצע ארנון שבו חולצו ארבעה אזרחים מרצועת עזה
1625 – ג'ובאני דומניקו קאסיני, אסטרונום איטלקי (נפטר ב-1712)
1887 – טושיו שירטורי, פושע מלחמה יפני המזוהה עם הנאצים (נפטר ב-1949)
1908 – אינה קנבארו לוקאס, נזירה ברזילאית (נפטרה ב-2025)
1916 – פרנסיס קריק, ביולוג ופיזיקאי אנגלי (נפטר ב-2004)
1918 – אסתר וילנסקה, חברת הכנסת מטעם מק"י ועורכת "קול העם" (נפטרה ב-1975)
1924 – דבורה קידר, שחקנית קולנוע ותיאטרון ישראלית (נפטרה ב-2023)
1925 – ברברה בוש, אשתו של הנשיא ה-41 של ארצות הברית ג'ורג' הרברט ווקר בוש (נפטרה ב-2018)
1927 – ג'רי סטילר, קומיקאי ושחקן קולנוע אמריקאי (נפטר ב-2020)
1930 – ישראל אומן, מתמטיקאי ישראלי, חתן פרס נובל לכלכלה
1931 – דנה ווינטר, שחקנית קולנוע וטלוויזיה בריטית-אמריקאית (נפטרה ב-2011)
1933 – ג'ואן ריברס, קומיקאית וסופרת אמריקאית (נפטרה ב-2014)
1938 – קרול מרקוביץ', זמר ושחקן תיאטרון יהודי ברומניה ובישראל (נפטר ב-2006)
וישהאוס, ביולוג וגנטיקאי אמריקאי, חתן פרס נובל לפיזיולוגיה או לרפואה
1950 – סוניה בראגה, שחקנית ומפיקת קולנוע ברזילאית
1951 – בוני טיילר, זמרת וגיטריסטית ולשית
1951 – חיים דעואל לוסקי, דוקטור לפילוסופיה ואמן חזותי ישראלי
1952 – אבי רצון, כתב ופרשן ספורט ישראלי
1955 – טים ברנרס-לי, פיזיקאי, ממציא ה-World Wide Web
1956 – עודד מכנס, כדורגלן ישראלי ששיחק בעמדת החלוץ, מגדולי השחקנים של קבוצת מכבי נתניה בכל הזמנים
1958 – איבו סאנאדר, ראש ממשלת קרואטיה
1960 – שלמה נס, עורך דין ורואה חשבון ישראלי
1962 – רני בלייר, במאי טלוויזיה ותסריטאי ישראלי
1963 – סמדר קילצ'ינסקי, שחקנית ודוגמנית ישראלית
1964 – גליה עוז, סופרת ילדים ונוער, תסריטאית ובמאית סרטים תיעודיים ישראלית
1964 – נורית בנאי קורן, במאית דיבוב, שחקנית ומדבבת ישראלית
1966 – ג'וליאנה מרגוליס, שחקנית אמריקאית
1968 – בועז פייפר, שחקן, זמר, במאי תיאטרון, מפיק ומעצב גרפי ישראלי
1970 – גבריאל גיפורדס, פוליטיקאית אמריקאית
1976 – לינדזי דבנפורט, שחקנית טניס אמריקאית
1977 – קניה וסט, ראפר ומפיק מוזיקלי אמריקאי
1980 – יואב שוטן, תסריטאי, מחזאי, סופר ומשפטן
1980 – משה קלוגהפט, מנהל קמפיינים בין-לאומי, יועץ אסטרטגי, פזמונאי ותסריטאי ישראלי
1981 – אודי כגן, קומיקאי, מוזיקאי, סטנדאפיסט, תסריטאי ועורך וידאו ישראלי
1983 – קים קלייסטרס, טניסאית בלגית
1984 – חאבייר מסצ'ראנו, כדורגלן ארגנטינאי
1986 – בן הרמנס, רוכב אופני כביש בלגי
1992 – רועי ניק, שחקן ישראלי
1994 – עדן בן זקן, זמרת ישראלית
1995 – טום גרנן, זמר-יוצר וגיטריסט אנגלי
2000 − שרלוט לורנס, זמרת-יוצרת אמריקאית
1376 – אדוארד, הנסיך השחור, בן של אדוארד השלישי, מלך אנגליה (נולד ב-1330)
1492 – אליזבת וודוויל, מלכת אנגליה, רעייתו של אדוארד הרביעי, מלך אנגליה (נולדה ב-1437)
1714 – סופיה מהנובר, אמו של ג'ורג' הראשון, מלך בריטניה (נולדה ב-1630)
1768 – יוהאן יואכים וינקלמן, היסטוריון גרמני (נולד ב-1717)
1809 – תומאס פיין, סופר, הוגה דעות ומהפכן בריטי-אמריקאי (נולד ב-1737)
1845 – אנדרו ג'קסון, הנשיא השביעי של ארצות הברית (נולד ב-1767)
1880 – מארי, נסיכת הסה (מריה אלכסנדרובנה), רעייתו של אלכסנדר השני, קיסר רוסיה (נולדה ב-1824)
1963 – חיים בוגר (בוגרשוב), פעיל ציוני, מייסד הגימנסיה העברית הרצליה וחבר הכנסת מטעם הציונים הכלליים (נולד ב-1876)
1972 – מריה אראסוריס, חסידת אומות העולם מצ'ילה, הצילה יהודים בפריז בתקופת השואה (נולדה ב-1893)
1998 – מריה רייכה, מתמטיקאית והארכאולוגית גרמנייה (נולדה ב-1903)
2006 – אבו מוסעב א-זרקאווי, טרוריסט ממוצא ירדני, נהרג בידי צבא ארצות הברית (נולד ב-1966)
2013 – יורם קניוק, סופר ופובליציסט ישראלי (נולד ב-1930)
2016 – מיכאל פייגה, מרצה בכיר לסוציולוגיה ואנתרופולוגיה באוניברסיטת בן-גוריון בנגב (נולד ב-1957)
2018 – אנתוני בורדיין, שף, סופר ואישיות טלוויזיונית אמריקאי-יהודי (נולד ב-1956)
2019 – נתן קמנצקי, רב ומחבר ספרים ישראלי ממוצא אמריקאי (נולד ב-1930)
2019 – יהודה טלית, איש עסקים, אמרגן ומפיק ישראלי (נולד ב-1944)
2022 – רענן לוריא, קריקטוריסט ועיתונאי ישראלי-אמריקאי (נולד ב-1932)
2022 – פאולה רגו, ציירת ומאיירת פורטוגזית (נולדה ב-1935)
2023 – פט רוברטסון, מראשי הימין הפונדמנטליסטי הנוצרי האמריקאי (נולד ב-1930)
2025 – תהילה עופר, עיתונאית ועורכת, מחברת ספרי עיון ותיעוד, חברת פלמ"ח ופעילת ציבור (נולדה ב-1930)
האימפריה הרומית – היום השני של הווסטליה (penus vestae) לכבוד וסטה, אלת הבית והמשפחה
האי נורפוק – חג הבאונטי, לציון הגעתם של המתיישבים הראשונים
8 בדצמבר הוא היום ה-342 בשנה בלוח הגרגוריאני (343 בשנה מעוברת).
עד לסיום השנה נשארו עוד 23 ימים.
1812 – רעידת אדמה חזקה בדרום קליפורניה
1914 – קרב איי פוקלנד, במלחמת העולם הראשונה.
שייטת בריטית בפיקוד סר סטורדי דובטון מביסה שייטת גרמנית בפיקוד גראף מקסימיליאן פון שפיי
1941 – הנאצים הפעילו את מחנה ההשמדה המבוסס על גז הראשון בחלמנו שבפולין
1941 – טבח יער רומבולה, הנאצים ומשתפי פעולה רוצחים 12,000 יהודים ביום זה ביער סמוך לריגה
1941 – בעקבות המתקפה על פרל הארבור, ארצות הברית מכריזה מלחמה על יפן
1947 – לוחמיו של חסן סלמה מתקיפים את שכונת התקווה, התקיפה הסתיימה בניצחונם של הלוחמים היהודים בפיקודו של זאב שחם ומכונה קרב שכונת התקווה
1952 – יצחק בן-צבי נבחר לנשיא השני של מדינת ישראל
1954 – מבצע צרצר – פעולה של צה"ל להחזרת מתקן ציתות לקו טלפון בשטח סוריה, 5 חיילים נפלו בשבי בהם אורי אילן
1963 – אסון התעופה הגדול בהיסטוריה שנגרם כתוצאה ממכת ברק: התרסקות טיסה 214 של פאן אם, טיסת פנים בארצות הברית
1980 – ג'ון לנון נרצח בניו יורק
1991 – מנהיגי רוסיה, אוקראינה ובלארוס חותמים על הסכם לפירוק ברית המועצות והקמת חבר המדינות
1993 – ביל קלינטון חותם על הסכם NAFTA לסחר חופשי בין ארצות הברית, קנדה ומקסיקו
2007 – תוקפים חמושים פורצים ללשכתה של בנזיר בהוטו, ראש הממשלה של פקיסטן לשעבר, במשרדי מפלגת העם הפקיסטנית, ורוצחים שלושה מתומכיה
2010 – שיגור הראשון של חללית דרגון, חללית מטען הניתנת לשימוש חוזר אשר פותחה על ידי חברת SpaceX.
הייתה לחללית המסחרית הראשונה ששוגרה למסלול וחזרה לכדור הארץ
2021 – אולף שולץ מושבע כקנצלר גרמניה, ובכך מסתיימת כהונת אנגלה מרקל כקנצלרית גרמניה לאחר כ-16 שנים
2024 – נפילת משטר אל-אסד בסוריה המסיימת 54 שנות שלטון משפחת אסד בסוריה
2024 – תחילת הלחימה בסוריה בעקבות נפילת משטר אל-אסד בסוריה
65 לפנה"ס – הורטיוס, משורר רומי (נפטר ב-8 לפנה"ס)
1765 – איליי ויטני, ממציא ותעשיין אמריקאי (נפטר ב-1825)
1832 – ביירנסטרנה ביירנסון, סופר נורווגי (נפטר ב-1910)
1885 – יוסף שפרינצק, פעיל ציוני, פוליטיקאי ישראלי, יושב ראש הכנסת הראשון (נפטר ב-1959)
1905 – שמעון פינקל, שחקן ובמאי תיאטרון ישראלי, מגדולי שחקני תיאטרון "הבימה" (נפטר ב-1999)
1924 – גירמה וולדה גיורגיס לוצ'ה, פוליטיקאי אתיופי (נפטר ב-2018)
1925 – סמי דייוויס ג'וניור, בדרן, שחקן וזמר אמריקאי (נפטר ב-1990)
1925 – ארנלדו פורלאני, פוליטיקאי ומדינאי איטלקי שכיהן כראש הממשלה ה-43 של איטליה (נפטר ב-2023)
1926 – רוואז צ'חיידזה, במאי קולנוע, סופר ושחקן גאורגי (נפטר ב-2015)
1927 – ולדימיר שטאלוב, קוסמונאוט סובייטי (נפטר ב-2021)
1930 – מקסימיליאן של, שחקן אוסטרי-אמריקאי, זוכה פרס האוסקר (נפטר ב-2014)
1932 – אוביראטן ד'אמברוזיו, מתמטיקאי ברזילאי (נפטר ב-2021)
1935 – טטיאנה זטולובסקיה, שחמטאית ישראלית ילידת ברית המועצות (נפטרה ב-2000)
1935 – תום לוי, פרופסור בחוג לאמנות התיאטרון באוניברסיטת תל אביב, במאי, מתרגם, מורה לבימוי, למשחק ולכתיבה דרמטית (נפטר ב-2025)
1936 – דייוויד קאראדין, שחקן קולנוע וטלוויזיה ואמן לחימה אמריקאי (נפטר ב-2009)
1939 – ג'יימס גולוויי, חלילן אירי
1941 – ג'ף הרסט, כדורגלן אנגלי
1946 – חוה אלברשטיין, זמרת-יוצרת, פזמונאית, ומלחינה ישראלית
1949 – חנן גלעד, מאמן שחייה ישראלי, מורה לחינוך גופני וחבר בוועדה המקצועית של איגוד השחייה בישראל
1950 – עמירם ניר, איש צבא, עיתונאי, יועץ ראש הממשלה לענייני טרור בין-לאומי, מהמעורבים העיקריים בפרשת איראן-קונטראס (נהרג ב-1988)
1953 – קים בייסינגר, שחקנית אמריקאית
1955 – ג'וזף דנפורד, יושב ראש המטות המשולבים ה-19
1957 – מיכאיל קסיאנוב, ראש ממשלת רוסיה מינואר 2000 עד פברואר 2004
1959 – חנוך רוזן, פנטומימאי ישראלי
1961 – אן קולטר, פרשנית פוליטית שמרנית ועורכת דין אמריקאית
1962 – ברי ואן ארלה, כדורגלן הולנדי
1962 – מרטי פרידמן, גיטריסט אמריקאי
1964 – אסף אשתר, שחקן וקומיקאי ישראלי
1964 – טרי האטצ'ר, שחקנית אמריקאית
1966 – דובר קוסאשווילי, במאי קולנוע, תסריטאי ושחקן ישראלי
1973 – קורי טיילור, זמר אמריקאי, סולן להקת סליפנוט
1976 – דומיניק מונאהן, שחקן קולנוע וטלוויזיה בריטי
1978 – איאן סומרהולדר, שחקן אמריקאי
1981 – דניאלה ספקטור, זמרת-יוצרת ישראלית
1981 – אורטל אופק, זמרת ויוצרת ישראלית
1982 – חמיט אלטינטופ, שחקן כדורגל טורקי
1984 – ליאור כהן, קומיקאי, זמר, דיג'יי, שחקן תיאטרון וטלוויזיה ישראלי
1985 – דווייט הווארד, שחקן כדורסל אמריקאי
1986 – שרן ייני, כדורגלן ישראלי
1992 – אלמוג בוזגלו, כדורגלן ישראלי
1994 – ראהים סטרלינג, כדורגלן אנגלי
1994 – ליאנה עיון, מדבבת ושחקנית ישראלית
1997 – דניאל קופרברג, כדורסלן ישראלי
2000 – יותם חנוכי, כדורסלן ישראלי
2003 – אגם בוחבוט, זמרת ישראלית ומדבבת
899 – ארנולף, מלך פרנקיה המזרחית (נולד ב-850)
1917 – שלום יעקב אברמוביץ (מנדלי מוכר ספרים), מחשובי סופרי היידיש והעברית בעת החדשה (נולד ב-1836)
1941 – שמעון דובנוב, סופר והיסטוריון יהודי (נולד ב-1860)
1944 – לואיז קאוטסקי, פוליטיקאית יהודייה-גרמניה, (נרצחה באוושויץ (נולדה ב-1864)
1947 – יהושע גלוברמן, בכיר ב"הגנה", מפקד החי"ש.
נהרג במארב ערבי והועלה לדרגת אלוף לאחר מותו (נולד ב-1905)
1978 – גולדה מאיר, ראש הממשלה הרביעית של מדינת ישראל (נולדה ב-1898)
1980 – ג'ון לנון, זמר וחבר בלהקת הביטלס שנרצח על ידי מרק דייוויד צ'פמן (נולד ב-1940)
1982 – חיים לסקוב, ראש המטה הכללי החמישי של צבא ההגנה לישראל ונציב קבילות החיילים הראשון (נולד ב-1919)
1994 – אנטוניו קרלוס ז'ובים, מוזיקאי ברזילאי (נולד ב-1927)
2004 – דיימבאג דארל, גיטריסט אמריקאי (נולד ב-1966)
2011 – נקדימון רוגל, סופר עברי, עיתונאי, מתרגם, שדרן וחוקר תולדות היישוב בארץ (נולד ב-1925)
2016 – ג'ון גלן, אסטרונאוט ופוליטיקאי אמריקאי (נולד ב-1921)
2018 – ליודמילה אלכסייבה, דיסידנטית סובייטיית (נולדה ב-1927)
2019 – הירוקזו קנאזאווה, מאמן קראטה יפני בשיטת שוטוקאן (נולד ב-1931)
2019 – רנה אוברז'ונואה, שחקן טלוויזיה, קולנוע ותיאטרון אמריקאי (נולד ב-1940)
2020 – אלחנדרו סאבלה, כדורגלן ומאמן כדורגל ארגנטינאי (נולד ב-1954)
2021 – איגור גאמולה, כדורגלן סובייטי ואוקראיני ומאמן (נולד ב-1960)
2022 – יצחק קלפטר, מוזיקאי, זמר, מלחין וגיטריסט ישראלי (נולד ב-1950)
2023 – ראיין אוניל, שחקן קולנוע יהודי-אמריקאי (נולד ב-1941)
2025 – ראדו תאודורו, פוליטיקאי רומני, גנרל מיור בצבא רומניה, סופר, עורך כתבי עת ומכחיש שואה אנטישמי (נולד ב-1924)
הכנסייה הקתולית – חג העיבור ללא חטא
הכנסייה הקתולית, מילאנו – יום הקדוש אמברוזיוס
7 בדצמבר – 9 בדצמבר
8 במאי הוא היום ה־128 בשנה (129 בשנה מעוברת), בשבוע ה-19 בלוח הגרגוריאני.
עד לסיום השנה, נשארו עוד 237 ימים.
549 – נחנכת כנסיית סנט אפולינרה אין קלאסה ברוונה
1541 – ארננדו דה סוטו הופך לאירופאי הראשון שרואה את נהר המיסיסיפי
1886 – משקה הקוקה-קולה משווק לראשונה
1902 – בהתפרצות הר געש במרטיניק נספו יותר מ-30,000 אנשים
1933 – מהטמה גאנדי מתחיל צום של 21 יום במחאה על שלטון הדיכוי הבריטי בהודו
1942 – מלחמת העולם השנייה – מסתיים קרב ים האלמוגים והאיום היפני מוסר מעל אוסטרליה וניו זילנד
1942 – מלחמת העולם השנייה: הוורמאכט פותח במתקפת הקיץ שלו
1943 – השואה: 1942–1943: בונקר המפקדה של ה"הארגון היהודי הלוחם" בגטו ורשה נופל ובכך מסתיים המרד
1945 – כניעת גרמניה הנאצית מעט לפני חצות (לפי זמן מרכז אירופה) מלחמת העולם השנייה: יום הניצחון באירופה – גרמניה הנאצית נכנעת ללא תנאי לבעלות הברית.
במוסקבה ובארץ ישראל התאריך היה כבר 9 במאי בו נחגג יום הניצחון
1947 – ספינת המעפילים "התקוה" מפליגה מאיטליה לארץ ישראל ועל סיפונה 1,414 מעפילים
1956 – המחזה הבט אחורה בזעם מועלה לראשונה בלונדון בתיאטרון Royal Court Theatre
1972 – חטיפת מטוס סבנה לנמל התעופה לוד; נוסעיו חולצו למחרת בפעולה של סיירת מטכ"ל
1980 – המרכז לבקרת מחלות ומניעתן מודיע רשמית כי מחלת האבעבועות שחורות עברה מן העולם (שנתיים לאחר מקרה המוות האחרון ממחלה זו)
1989 – נחיתת משימת מעבורת החלל אטלנטיס STS-30 ששמה במסלול מעבר את הגשושית מגלן לחקר נוגה, לאחר שהות בחלל של 4 ימים ו-56 דקות
2018 – נשיא ארצות הברית דונלד טראמפ, הודיע על פרישת ארצות הברית מהסכם הגרעין עם איראן
2025 – לאו הארבעה עשר התמנה לאפיפיור ה-267 למניין
1824 – ויליאם ווקר, הרפתקן וכובש אמריקאי (הוצא להורג ב-1860)
1874 – אינסה ארמנד, פעילה למען זכויות נשים ופוליטיקאית בולשביקית (נפטרה ב-1920)
1899 – פרידריך האייק, כלכלן אוסטרי, זוכה פרס נובל לכלכלה (נפטר ב-1992)
1906 – רוברטו רוסליני, במאי קולנוע איטלקי (נפטר ב-1977)
1910 – מרי לו ויליאמס, פסנתרנית ומלחינת ג'אז אפרו-אמריקאית (נפטרה ב-1981)
1911 – רוברט ג'ונסון, מוזיקאי בלוז אמריקאי (נפטר ב-1938)
1916 – ז'ואאו האבלנז', עסקן ספורט ברזילאי, נשיאה השביעי של פיפ"א ונשיא התאחדות הכדורגל הברזילאית (נפטר ב-2016)
1919 – אהרן רמז, מפקדו השני של חיל האוויר הישראלי (נפטר ב-1994)
1924 – גרדה וייסמן קליין, סופרת פעילת זכויות אדם יהודייה-אמריקאית (נפטרה ב-2022)
1926 – דון ריקלס, שחקן וקומיקאי יהודי-אמריקאי (נפטר ב-2017)
1926 – דייוויד אטנבורו, שדרן טלוויזיה, חוקר טבע וחלוץ בתחום סרטי הטבע
1927 – עמנואל מרקס, פרופסור בחוג לסוציולוגיה ואנתרופולוגיה באוניברסיטת תל אביב, חתן פרס ישראל לחקר הסוציולוגיה (נפטר ב-2022)
1930 – התר הרפר, זמרת אופרה אירית בקול סופרן (נפטרה ב-2019)
1937 – תומאס פינצ'ון, סופר אמריקאי
1938 – קורינה רוטשייפר, דוגמנית הולנדית (נפטרה ב-2020)
1939 – נורברט ניגבור, כדורגלן גרמני ששיחק בעיקר בשאלקה 04 ובהרטה ברלין בעמדת השוער
1941 – חיים קינן, פזמונאי, מבקר קולנוע ושדרן רדיו וטלוויזיה ישראלי
1945 – קית' ג'ארט, מוזיקאי ג'אז אמריקאי
1952 – אבי בטלהיים, עיתונאי ועורך ישראלי
1953 – עירית אבא, קדרית ואמנית קרמיקה ישראלית
1953 – פיליס גלזר, עיתונאית אוכל ומחברת ספרי בישול
1957 – מארי מרים, זמרת צרפתייה, זוכת אירוויזיון 1977 כנציגת צרפת
1960 – פרנקו בארזי, כדורגלן איטלקי
1961 – אנדריאה פולק, שחיינית מזרח גרמניה (נפטרה ב-2019)
1961 – חגית דסברג, שחקנית קולנוע, טלוויזיה ותיאטרון ומדבבת ישראלית
1962 – חנוך בודין, שחיין פאראלימפי ישראלי
1964 – אילנה דיין, עיתונאית, שדרנית, ותחקירנית ישראלית
1965 – שלום תקווה, כדורגלן נבחרת ישראל
1965 – רזיאל רימר, שחיין ישראלי וד"ר במחלקה להנדסת תעשייה וניהול באוניברסיטת בן-גוריון בנגב
1970 – לואיס אנריקה, כדורגלן ספרדי
1970 – נעמי קליין, עיתונאית, סופרת וחוקרת תרבות ותקשורת קנדית
1970 – רות גונזלס, דוגמנית ושחקנית ישראלית
1975 – אנריקה איגלסיאס, זמר ספרדי
1975 – יואב קרקובסקי, עיתונאי וכתב רדיו ישראלי
1977 – טלי אורן, קומיקאית ושחקנית ישראלית
1977 – קרין מגריזו, מגישת טלוויזיה ישראלית
1979 – דור דקל, מפיק מוזיקלי, תקליטן, עורך מוזיקה ושדרן רדיו ישראלי
1980 – יפית אסולין, שחקנית וקומיקאית ישראלית
1984 – רונה פרומצ'נקו, שחקנית וזמרת ישראלית
1985 – תומאסו צ'אמפה, מתאבק ב-WWE
1985 – דני מלניק, שחיין ישראלי
1992 – צ'לסי גריימס, זמרת, פזמונאית, מנחת טלוויזיה וכדורגלנית אנגלייה
2001 – ג'ורדין הויטמה, כדורגלנית קנדית
1794 – אנטואן לבואזיה, כימאי צרפתי, הוצא להורג בגיליוטינה (נולד ב-1743)
1873 – ג'ון סטיוארט מיל, פילוסוף חברתי וכלכלן אנגלי (נולד ב-1806)
1904 – אדוארד מויברידג', צלם בריטי-אמריקאי (נולד ב-1830)
1943 – מרדכי אנילביץ', יהודי פולני, מפקד המרד בגטו ורשה (נולד ב-1919)
1971 – לארי מורי, פזמונאי, מלחין ותסריטאי אמריקאי (נולד ב-1905)
1979 – טלקוט פרסונס, סוציולוג אמריקאי, אבי גישת הפונקציונליזם (נולד ב-1902)
1988 – רוברט היינליין, סופר מדע בדיוני אמריקאי (נולד ב-1907)
1991 – רודולף סרקין, פסנתרן יהודי-אוסטרי (נולד ב-1903)
1998 – שמואל בונים, במאי תיאטרון וצייר ישראלי (נולד ב-1919)
1999 – דיינה פלטו, שחקנית אמריקאית שהתפרסמה בתפקיד קימברלי דראמונד בקומדיית המצבים "על טעם ועל ריח" (נולדה ב-1964)
2008 – אריה דבורצקי, מתמטיקאי ישראלי, נשיא מכון ויצמן למדע והאקדמיה הלאומית הישראלית למדעים (נולד ב-1916)
2012 – מוריס סנדק, סופר וצייר יהודי-אמריקני, מחבר הספר "ארץ יצורי הפרא" (נולד ב-1928)
2019 – אלונה טוראל, מלחינה, מעבדת מוזיקלית ומוזיקאית ישראלית (נולדה ב-1944)
2021 – אהרן אלמוג, משורר עברי, מספר, מחזאי ומורה ישראלי (נולד ב-1931)
2021 – קרטיס פולר, נגן טרומבון ג'אז אמריקאי שניגן בעיקר הארד בופ (נולד ב-1934)
יום הניצחון על גרמניה הנאצית בארצות המערב
מדינת מיזורי שבארצות הברית – יום טרומן
8 במרץ הוא היום ה-67 בשנה (68 בשנה מעוברת), בשבוע ה-10 בלוח הגרגוריאני.
עד לסיום השנה, נשארו עוד 298 ימים.
1618 – יוהאנס קפלר מגלה לראשונה את החוק השלישי שלו, אולם זונח את הרעיון, ושב אליו רק ב-15 במאי
1817 – ייסוד הבורסה לניירות ערך בניו יורק
1849 – תחילת הפעילות הרשמית של מחלקת הפנים של ארצות הברית (נוסדה ב-3 במרץ)
1862 – מלחמת האזרחים האמריקנית: קרב האמפטון רודס, הקרב הראשון בהיסטוריה בין שתי ספינות מלחמה משוריינות
1868 – תקרית סאקאי: סמוראים ממחוז טוסו הורגים כ-11 מלחים צרפתים אשר עגנו בנמל סאקאי
1910 – ריימונד דה לרוש מקבלת רישיון טיס, האישה הראשונה שקיבלה רישיון מסוג זה
1917 – בעקבות הפגנת נשים למען "לחם ושלום" במסגרת יום האישה הבין-לאומי, פורצת מהפכת פברואר באימפריה הרוסית (23 בפברואר לפי הלוח היוליאני)
1921 – צרפת ובלגיה כובשות את דיסבורג (כיום בגרמניה), עיר התעשייה המרכזית בחבל הרוהר
1942 – מלחמת העולם השנייה: כוחות יפן כובשים את רנגון, בירת בורמה
1942 – מלחמת העולם השנייה: הכוחות ההולנדים באי ג'אווה שבאינדונזיה נכנעים לצבא היפני
1949 – דוד בן-גוריון מציג את ממשלת ישראל הראשונה בפני הכנסת.
היא מקבלת את אמון הכנסת כעבור יומיים
1949 – מלחמת העצמאות: חיילי חיל הים וחטיבת אלכסנדרוני כובשים את אזור עין גדי במבצע ייצוב
1950 – ברית המועצות מכריזה שיש לה פצצת אטום
1965 – מלחמת וייטנאם: ארצות הברית שולחת לראשונה כוחות לוחמים – 3,500 נחתים מגיעים לדרום וייטנאם
1969 – מלחמת ההתשה: גמאל עבד אל נאצר מודיע על ביטול הפסקת האש בין ישראל ומצרים
1979 – צילומים של הגשושית וויאג'ר 1 מראים פעילות געשית על הירח איו של צדק
1981 – ספינת הסוחר "מצדה" של צים טובעת באוקיינוס האטלנטי
1986 – הגשושית היפנית סויסיי מבצעת יעף ליד שביט האלי
2001 – שיגור משימת מעבורת החלל דיסקברי STS-102 לתחנת החלל הבין-לאומית.
המשימה הביאה את מודול הלוגיסטיקה הרב תכליתי (לאונרדו)
2005 – מלחמת צ'צ'ניה השנייה: כוחות צבא רוסיה הורגים את המנהיג הבדלני הצ'צ'ני אסלאן מסחאדוב
2006 – מועצת הנגידים של הסוכנות לאנרגיה אטומית מחליטה להעביר את התיק האיראני למועצת הביטחון של האו"ם בעקבות התקדמותה של תוכנית הגרעין האיראנית ואי-הסכמתה של איראן לפיקוח בין-לאומי בנושא
2014 – טיסה 370 של מלזיה איירליינס נעלמת
2017 – המהפך הגדול של ברצלונה נגד פריז סן ז'רמן בליגת האלופות (ניצחון 6:1 בקאמפ נואו)
2020 – נפתחת מלחמת מחירי נפט בין ערב הסעודית לרוסיה
1841 – אוליבר ונדל הולמס הבן, שופט בית המשפט העליון של ארצות הברית (נפטר ב-1935)
1898 – משה דנקנר, מראשוני תעשיית היהלומים בארץ ישראל (נפטר ב-1984)
1914 – יעקב זלדוביץ', פיזיקאי סובייטי יהודי (נפטר ב-1987)
1924 – עבד א-רחמאן אל-יוסופי, פוליטיקאי ועורך דין זכויות אדם מרוקאי שכיהן כראש ממשלת מרוקו (נפטר ב-2020)
1930 – דאגלס הארד, פוליטיקאי בריטי חבר המפלגה השמרנית
1931 – ניל פוסטמן, מחשובי התאורטיקנים של תקשורת ההמונים, מבקר תרבות, מחנך וסופר (נפטר ב-2003)
1931 – צבי לבנון, אלוף-משנה בצה"ל, מפקד פיקוד הנח"ל ומפקד פיקוד ההדרכה (נפטר ב-2014)
1934 – יעקב שבתאי, סופר עברי, מחזאי, פזמונאי ומתרגם (נפטר ב-1981)
1934 – ג'ונתן שטיינברג, פרופסור להיסטוריה של אירופה ויו"ר המחלקה להיסטוריה באוניברסיטת פנסילבניה (נפטר ב-2021)
1934 – מרטי ורז'ס, כדורגלן ספרדי-קטלאני ששיחק בעמדת הקשר (נפטר ב-2021)
1934 – פרנססק רודריגס, כדורגלן ומאמן ספרדי-קטלוני (נפטר ב-2022)
1936 – רם אורן, עיתונאי, עורך, סופר ומו"ל ישראלי
1939 – לידיה סקובליקובה, מחליקה על הקרח סובייטית
1941 – מאיר ויזלטיר, מהבולטים שבמשוררי ובמתרגמי ישראל (נפטר ב-2023)
1943 – לין רדגרייב, שחקנית קולנוע אנגליה (נפטרה ב-2010)
1948 – יונתן זקס, הוגה דתי בריטי, כיהן כרב הראשי של הקהילות העבריות המאוחדות בחבר העמים הבריטי בין 1991 ל-2013 (נפטר ב-2020)
1949 – תיאופילו קוביאס, כדורגלן פרואני
1958 – גארי ניומן, מוזיקאי בריטי
1964 – דורון צברי, במאי, עורך, שחקן, תסריטאי ומפיק
1974 – ענת אלימלך, דוגמנית ושחקנית ישראלית (נרצחה ב-1997)
1976 – אבי דבוש, פעיל חברתי ישראלי
1977 – יוהאן פוגל, כדורגלן שווייצרי
1980 – פוראת נסאר, עיתונאי ערבי-ישראלי
1982 – גדעון אוקו, עיתונאי ישראלי
1984 – סאשה וויאצ'יץ', שחקן כדורסל סרבי
1986 – טל סלוצקר, צייר ומשורר ישראלי
1990 – אסייר אייארמנדי, כדורגלן ספרדי
1990 – פטרה קביטובה, טניסאית צ'כית
1994 – דילן טומביידס, כדורגלן אוסטרלי ששיחק בעמדת החלוץ בקבוצת וסטהאם יונייטד מהפרמייר ליג (נפטר ב-2014)
1994 – גיא ניב, רוכב אופני כביש ישראלי
2002 – עוזיה צדוק, זמר ישראלי
1144 – האפיפיור סלסטינוס השני
1403 – באיזיט הראשון, סולטאן האימפריה העות'מאנית (נולד ב-1360)
1844 – קארל הארבעה עשר מלך שוודיה, מלך בשוודיה ונורווגיה, שהייתה אז חלק מממלכת שוודיה בשנים 1818–1844 (נולד ב-1763)
1906 – הנרי בייקר טריסטראם, כומר ואורניתולוג אנגלי (נולד ב-1822)
1917 – פרדיננד פון צפלין, ממציא ספינת האוויר הצפלין (נולד ב-1838)
1930 – ויליאם הווארד טאפט, הנשיא ה-27 ונשיא בית המשפט העליון של ארצות הברית (נולד ב-1857)
1935 – האצ'יקו, כלב מגזע אקיטה שחי בטוקיו, ואשר התפרסם ברחבי יפן בזכות נאמנותו לבעליו (נולד ב-1923)
1942 – חוסה ראול קפבלנקה, אלוף העולם בשחמט (נולד ב-1888)
1944 – פרדי הירש, מחנך יהודי בתקופת השואה (נולד ב-1916)
1972 – אריך פון דם באך-צלבסקי, פושע מלחמה נאצי, חבר ה-SS בעל דרגת אוברגרופנפיהרר, ממדכאי מרד ורשה (נולד ב-1899)
1975 – ג'ורג' סטיבנס, במאי קולנוע, מפיק, תסריטאי, וצלם אמריקני (נולד ב-1904)
1988 – הנריק שרינג, כנר יהודי-פולני-מקסיקני (נולד ב-1918)
1996 – ג'ק צ'רצ'יל, גיבור מלחמה בריטי במלחמת העולם השנייה (נולד ב-1906)
2001 – נינט דה ולואה, רקדנית בריטית ומייסדת הבלט המלכותי הבריטי (נולדה ב-1898)
2004 – אבו עבאס, המייסד והמנהיג של ארגון החזית לשחרור פלסטין (נולד ב-1948)
2005 – אסלאן מסחאדוב, מנהיג בדלני צ'צ'ני, נהרג על ידי הצבא הרוסי (נולד ב-1951)
2014 – ויקטור שם-טוב, פוליטיקאי ישראלי, חבר הכנסת ושר בממשלות ישראל (נולד ב-1915)
2017 – ג'ורג' אולה, כימאי יהודי-הונגרי-אמריקאי זוכה פרס נובל לכימיה (נולד ב-1927)
2019 – יגאל מירון, פסל, צייר, אוצר ומורה לאמנות ישראלי (נולד ב-1940)
2020 – שלמה דשן, פרופסור לאנתרופולוגיה באוניברסיטת תל אביב (נולד ב-1935)
2021 – טרוור פיקוק, שחקן אופי בתיאטרון ובטלוויזיה, תסריטאי ופזמונאי אנגלי (נולד ב-1931)
2024 – הרברט קרמר, פרופסור לפיזיקה ומחשוב קוונטי (נולד ב-1928)
2025 – את'ול פיוגארד, מחזאי, סופר, שחקן ובמאי דרום אפריקאי (נולד ב-1932)
8 באפריל הוא היום ה-98 בשנה (99 בשנה מעוברת), בשבוע ה-15 בלוח הגרגוריאני.
עד לסיום השנה, נשארו עוד 267 ימים.
1271 – הסולטאן הממלוכי ביברס כובש את המבצר הצלבני קראק דה שבלייה
1378 – אורבנוס השישי נבחר לאפיפיור ה-202, לאחר מות גרגוריוס האחד עשר
1455 – קליקסטוס השלישי נבחר לאפיפיור ה-209 לאחר מות ניקולאוס החמישי
1730 – נחנך בניין בית הכנסת שארית ישראל, הראשון בניו יורק
1767 – ממלכת איוטהאיה נכנעת לבורמזים
1820 – מתגלה הפסל ונוס ממילו
1866 – פרוסיה ואיטליה כורתות ברית נגד אוסטריה-הונגריה
1904 – נחתמת ההסכמה הלבבית בין בריטניה לצרפת
1957 – תעלת סואץ נפתחת מחדש, לאחר שהייתה סגורה עקב הנזקים שנגרמו במהלך מלחמת סיני
1964 – במסגרת תתוכנית ג'מיני האמריקאית, משגר טיטאן 2 משגרת את החללית הלא מאוישת ג'מיני 1
1980 – גילוי הירח טלסטו של שבתאי מצילומים של הגשושית וויאג'ר 1
1993 – שיגור משימת מעבורת החלל דיסקברי STS-56 לביצוע מחקרים בקשר בין השמש והאטמוספירה של כדור הארץ
2002 – שיגור משימת מעבורת החלל אטלנטיס STS-110 לתחנת החלל הבין-לאומית
2004 – עבד אל-עזיז בותפליקה נבחר בשנית לנשיא אלג'יריה
2008 – שיגור משימת סויוז TMA-12 עם משלחת 17 לתחנת החלל הבין-לאומית, ובינם אי סו-יון, האסטרונאוטית הראשונה מדרום קוריאה
2020 – ערב חג הפסח, ממשלת ישראל החליטה להטיל עוצר מלא בכל רחבי מדינת ישראל עקב התפשטות נגיף הקורונה בישראל והחשש במשרד הבריאות שליל הסדר יהווה שרשרת הדבקה בקרב המשפחות.
העוצר החל בשעה 15:00 עד השעה 07:00 בבוקר ביום שלמחרת
2022 – טיסת החלל הפרטית Axiom Mission 1 משוגרת בחללית דרגון 2 אל תחנת החלל הבין-לאומית, ובה הישראלי איתן סטיבה, במסגרת משימת רקיע
1533 – קלאודיו מרולו, מלחין, מוציא לאור ונגן עוגב איטלקי (נפטר ב-1604)
1818 – אוגוסט וילהלם פון הופמן, כימאי גרמני (נפטר ב-1892)
1891 – דייוויד לאו, קריקטוריסט ניו זילנדי (נפטר ב-1963)
1892 – מרי פיקפורד, שחקנית, תסריטאית ומפיקת קולנוע אמריקאית; ממייסדות אולפני יונייטד ארטיסטס והאקדמיה האמריקאית לקולנוע (נפטרה ב-1979)
1911 – מלווין קלווין, כימאי אמריקאי, חתן פרס נובל (נפטר ב-1997)
1916 – אריה בן-גוריון, ממייסדי קיבוץ בית השיטה, איש חינוך ותרבות, מקים ארכיון החגים הבין-קיבוצי (נפטר ב-1998)
1918 – בטי פורד, הגברת הראשונה של ארצות הברית כרעייתו של הנשיא ג'רלד פורד; מייסדת מרכז בטי פורד לגמילה, וזוכת מדליית הזהב של הקונגרס ומדליית החירות הנשיאותית (נפטרה ב-2011)
1921 – פיליס לאטור, סוכנת חשאית במנהלת המבצעים המיוחדים של בריטניה במהלך מלחמת העולם השנייה בצרפת (נפטרה ב-2023)
1926 – זוהר דיין, לוחם הבריגדה היהודית וההגנה (נפטר ב-1948)
1926 – יירגן מולטמן, תאולוג קלוויניסטי גרמני (נפטר ב-2024)
1932 – איטה גרטנר, אמנית ישראלית שעסקה בציור ובפיסול (נפטרה ב-2025)
1937 – עליזה כהן-מושלין, היסטוריונית של אמנות ופרופסור בחוג לתולדות האמנות באוניברסיטה העברית בירושלים
1938 – קופי אנאן, המזכיר הכללי השביעי של האו"ם (נפטר ב-2018)
1939 – חיים שקד, תת-אלוף בחיל הים, פיקד על שייטת ספינות הטילים, ראש מספן כוח אדם (נפטר ב-2018)
1941 – יעקב שחר, איש עסקים ישראלי ובעלי מכבי חיפה בכדורגל
1943 – ראובן אדלר, פרסומאי ויועץ אסטרטגי-תקשורתי ישראלי (נפטר ב-2022)
1944 – רות מרקוס, דוקטור והיסטוריונית של האמנות ומרצה בחוג לתולדות האמנות באוניברסיטת תל אביב
1947 – אפי זיו, סופר, מרצה ומדריך טיולי אמנות בחו"ל
1947 – נאוה ברק-זינגר, אשת חינוך ופעילה חברתית ישראלית
1947 – רוברט קיוסאקי, איש עסקים וסופר יפני-אמריקאי
1948 – אסתר סלמוביץ, חברת הכנסת השלוש עשרה מטעם צומת
1950 – גז'גוז' לאטו, כדורגלן פולני
1950 – לינדה מנוחין, עיתונאית ובלוגרית ישראלית
1951 – ארקדי גאידמק, איש עסקים ישראלי
1952 – סמדר שיפמן, חוקרת ספרות ישראלית וראש התוכנית ללימודי נשים ומגדר באוניברסיטת תל אביב (נפטרה ב-2020)
1962 – איזי סטראדלין, מוזיקאי אמריקאי (Guns N' Roses)
1966 – מאזיניו, כדורגלן ברזילאי
1974 – כריס קייל, צלף וגיבור מלחמה אמריקאי
1975 – אנוק, זמרת פופ-רוק הולנדית
1975 – נדב לפיד, במאי, תסריטאי וסופר ישראלי
1979 – אלכסי לייהו, סולן וגיטריסט בלהקות צ'ילדרן אוף בודום וקילהולוט (נפטר ב-2020)
1979 – אמילי עמרוסי, סופרת ועיתונאית ישראלית
1981 – עפר שכטר, שחקן, בדרן ודוגמן ישראלי
1984 – לירון ויצמן, אשת טלוויזיה ורדיו ישראלית
1986 – דניאל סטיופין, שחקן ישראלי
1988 – חנן בן ארי, זמר, מוזיקאי ויוצר ישראלי
2002 – סקיי ג'קסון, שחקנית אמריקאית
1321 – תומאזו מטולנטינו, מיסיונר פרנציסקני (נולד ב-1255 בערך)
1492 – לורנצו דה מדיצ'י, שליט הרפובליקה של פירנצה (נולד ב-1449)
1917 – ריצ'רד אולני, שר המשפטים ומזכיר המדינה של ארצות הברית (נולד ב-1835)
1945 – הנס פון דוהנאני, חסיד אומות העולם גרמני, מקושרי קשר העשרים ביולי (נולד ב-1902)
1946 – אילריה וורונקה, משורר אוונגרד יהודי ממוצא רומני (נולד ב-1903)
1950 – הארי פרידנוואלד, רופא יהודי, חוקר תולדות הרפואה (נולד ב־1864)
1950 – אלברט ארנשטיין, סופר ומשורר יהודי-אוסטרי (נולד ב-1886)
1990 – גרטה אניגמן, זמרת דנית, זוכת אירוויזיון 1963 יחד עם יורגן אניגמן כנציגת דנמרק (נולדה ב-1938)
2010 – טדי סחולטן, זמרת הולנדית, זוכת אירוויזיון 1959 כנציגת הולנד (נולדה ב-1926)
2020 – מורט דרוקר, קריקטוריסט ואמן קומיקס אמריקאי (נולד ב-1929)
2024 – אברהם גרינזייד, יושב ראש ארגון ותיקי הַוֵּטֵרָנִים בישראל, חבר מועצת העיר רחובות (נולד ב-1926)
2024 – פיטר היגס, פיזיקאי בריטי ופרופסור באוניברסיטת אדינבורו, חתן פרס נובל לפיזיקה (נולד ב-1929)
2025 – סילבי קשת, עיתונאית ובעלת טור ישראלית (נולדה ב-1930)
ביפן חוגגים את יום הולדתו של הבודהה
7 באפריל – 9 באפריל
8 ביולי הוא היום ה-189 בשנה (190 בשנה מעוברת), בשבוע ה-27 בלוח הגרגוריאני.
עד לסיום השנה נשארו עוד 176 ימים.
1497 – ואסקו דה גאמה החל את מסעו להודו
1663 – המושבות הבריטיות רוד איילנד ופרובידנס מתאחדות
1709 – במהלך מלחמת הצפון מתחולל קרב פולטבה בין קרל ה-12 מלך שוודיה ובין פיוטר הגדול צאר רוסיה, המסתיים בניצחון רוסיה הצארית
1730 – רעידת אדמה באזור ולפראיסו.
1853 – קומודור מתיו פרי האמריקאי נוחת בחופי יפן ומכריח את שליטיה לבטל את הסגר שהטילו על עצמם ולהיפתח בפני המערב מה שמביא לבסוף להסכם קנגאווה
1889 – יוצא לאור הגיליון הראשון של עיתון הוול סטריט ג'ורנאל
2003 – ויקיפדיה העברית החלה לפעול
2010 – המטוס המונע באנרגיה סולארית "סולאר אימפולס" השלים טיסה רצופה בת 24 שעות ללא עצירות לתדלוק
2011 – שיגור משימת מעבורת החלל אטלנטיס STS-135 לתחנת החלל הבין-לאומית, הטיסה האחרונה בתוכנית מעבורות החלל של ארצות הברית, ובכך מסתיימות טיסות החלל המאוישות מארצות הברית עד לשנת 2020
2014 – צה"ל פותח במבצע צוק איתן
2014 – מינייראסו, נבחרת ברזיל מובסת על ידי נבחרת גרמניה 7:1 בחצי גמר הגביע העולמי, ההפסד שיזכר כהפסד בהפרש הכי גדול של נבחרת ברזיל
2022 – שינזו אבה, ראש ממשלת יפן לשעבר, נרצח על ידי מתנקש בנארה, יפן
1838 – פרדיננד פון צפלין, ממציא ספינת האוויר הצפלין (נפטר ב-1917)
1839 – ג'ון רוקפלר, קפיטליסט, מייסד חברת סטנדרד אויל (נפטר ב-1937)
1867 – קתה קולוויץ, אמנית הדפסים, ציירת ופסלת גרמניה (נפטרה ב-1945)
1895 – איגור תם, פיזיקאי רוסי סובייטי, זוכה פרס נובל לפיזיקה (נפטר ב-1971)
1921 – אדגר מורן, אינטלקטואל, פילוסוף וסופר צרפתי-יהודי
1923 – הריסון דילארד, אצן אפרו-אמריקאי, אלוף אולימפי בעל 4 מדליות זהב (נפטר ב-2019)
1926 – אליזבת קובלר-רוס, פסיכיאטרית שווייצרית, הגתה את תאוריית חמשת שלבי האבל (נפטרה ב-2004)
1929 – גרשון שקד, חוקר ספרות עברית, בין הבולטים במבקרי הסיפורת העברית וחוקריה (נפטר ב-2006)
1931 – עמוס מוקדי, יוצר ופעיל חברתי ישראלי
1936 – לאה לופנפלד, פזמונאית, סופרת, מחנכת ומורה למתמטיקה ישראלית
1938 – אנדריי מייגקוב, שחקן ובמאי תיאטרון רוסי (נפטר ב-2021)
1943 – שמירה אימבר, שדרנית רדיו ישראלית (נפטרה ב-2022)
1944 – מרגרט ו' רוסיטר, היסטוריונית אמריקאית למדע ופרופסור להיסטוריה של המדע באוניברסיטת קורנל (נפטרה ב-2025)
1950 – אייל גפן, שחקן קולנוע, תיאטרון וטלוויזיה, במאי, מפיק סרטים, פרסומאי, צייר וסופר ישראלי
1951 – אנג'ליקה יוסטון, שחקנית
1953 – צחי נוי, שחקן קולנוע ישראלי
1953 – שמעון ריקלין, סופר, מתרגם ועורך ספרים ישראלי
1957 – יהודה גץ, כדורגלן ישראלי
1958 – קווין בייקון, שחקן קולנוע אמריקאי
1958 – ציפי לבני, פוליטיקאית ישראלית, יושבת ראש מפלגת "התנועה"
1961 – אנדרו פלטשר, חבר להקת הסינת'פופ דפש מוד וממייסדיה (נפטר ב-2022)
1962 – יונתן בר גיורא, פסנתרן, מעבד ומלחין ישראלי